
Către,

Comisia pentru buget, finanţe şi bănci
AVIZ

asupra propunerii legislative pentru modificarea Ordonanţei de urgenţă a Guvernului nr.64/2005 pentru accelerarea procedurilor de recuperare a sumelor de bani datorate Agenţiei Domeniilor Statului de către partenerii contractuali

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu propunerea legislativă pentru modificarea Ordonanţei de urgenţă a Guvernului nr.64/2005 pentru accelerarea procedurilor de recuperare a sumelor de bani datorate Agenţiei Domeniilor Statului de către partenerii contractuali, transmisă cu adresa nr. Pl.x 119 din            7 aprilie 2010  şi înregistrată sub nr.24/233/08.04.2010.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr. 2719/20.10.2009, a avizat favorabil propunerea legislativă sus menţionată.

Guvernul, prin punctul de vedere nr.92/19.01.2010, susţine adoptarea acestei propuneri legislative.


Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă pentru modificarea Ordonanţei de urgenţă a Guvernului nr.64/2005 pentru accelerarea procedurilor de recuperare a sumelor de bani datorate Agenţiei Domeniilor Statului de către partenerii contractuali în şedinţa din  27 aprilie 2010. 

În urma dezbaterilor, membrii comisiei au hotărât, în unanimitate, avizarea favorabilă a propunerii legislative supusă dezbaterii.
În raport cu obiectul şi conţinutul său, proiectul de lege face parte din categoria legilor ordinare.

            PREŞEDINTE, 


                       SECRETAR,

              Dr. Atilla KELEMEN

Expert, Ioana GOŢA      

